Diari Oficial de la Generalitat Valenciana


Sumari del DOGV 2590, del 21-09-1995 (1995/836193)

RESOLUCIÓ de 4 de juliol de 1995, de la Direcció General de Treball, per la qual es disposa el registre i publicació del Conveni Col·lectiu d'Editorial Prensa Valenciana, SA.
------------------------------------------------------------------------------------------------------------------------------------------------------------------------------

### Dades del document

Número de DOGV
:   2590

Data del DOGV
:   21-09-1995

Secció del DOGV
:   ALTRES DISPOSICIONS

Número del document
:   1995/836193


Data del document
:   04-07-1995

Organisme emissor
:   Conselleria de Treball i Afers Socials

Tipus de document
:   Resolució

RESOLUCIó de 4 de juliol de 1995, de la Direcció General de Treball, per la qual es disposa el registre i publicació del Conveni Col·lectiu d'Editorial Prensa Valenciana, SA.   
Vist el text articulat del Conveni Col·lectiu d'Editorial Prensa Valenciana, SA, presentat davant aquesta Direcció General el dia 26.06.95, signat en 07.06.95, d'una part per la representació de l'empresa, i d'altra, per la dels treballadors, i segons el que disposa l'article 90.2 i 3 del Reial Decret Legislatiu 1/1995, de 24 de març, de la Llei de l'Estatut dels Treballadors, i articles 2, 3 i 6, del Reial Decret 1.040/1981, de 22 de maig, sobre registre i dipòsit dels convenis col·lectius de treball, aquesta Direcció General de Treball, d'acord amb les competències transferides segons Reial Decret 4.105/1982, de 29 de desembre, resol:  
Primer  
Ordenar-ne la inscripció en el Registre de Convenis Col·lectius de Treball, d'aquesta Direcció General, i dipòsit del text original del conveni, amb notificació a la comissió negociadora.  
Segon  
Disposar-ne la publicació en el Diari Oficial de la Generalitat Valenciana.  
Valencia, 4 de juliol de 1995.- El director general de Treball: Joan Alepuz i Romeu.  
CAPíTOL I  
àmbit i vigència  
Article primer. àmbit territorial  
Les normes contingudes en aquest conveni col.lectiu seran d'aplicació a tots els centres de treball d'Editorial Premsa Valenciana, SA, en territori de la Comunitat Valenciana, constituïts i que pugen constituir-se en el futur, durant el temps de la seua vigència.  
Article segon. àmbit personal  
Aquest conveni col·lectiu afectarà tot el personal que presta el seu servei en l'empresa mitjançant contracte laboral i tot aquell que ingresse amb caràcter fix o temporal, qualsevol que siga la seua comesa.  
Queden expressament exclosos:  
a) Qui exerceixen funcions d'alt consell, alta direcció i alt govern.  
b) Professionals liberals vinculats per contractes civils de prestació de serveis.  
c) Assessors.  
d) Els corresponsals i col·laboradors que tinguen formalitzat un contracte civil amb l'empresa on s'exclou la relació laboral.  
e) Els col·laboradors i els que no mantinguen una relació continuada amb l'empresa.  
f) Els agents comercials o publicitaris que treballen per a Editorial Premsa Valenciana, SA, amb llibertat de representar altres empreses dedicades a igual o diferent activitat.  
g) Els columnistes o col·laboradors continus, que reben un pagament per prestació de serveis, encara que llur col·laboració fora periòdica i habitual.  
h) El personal autònom o pertanyent a empreses concessionàries de serveis, com el de distribució o contracte de prestació de servei amb l'Editorial Premsa Valenciana, SA.  
i) En general, els que fan referència als articles 1 i 2 de la llei 8/1980, de 10 de març, de l'Estatut dels Treballadors, com també l'article 2 de l'Ordenança Laboral de Treball en Premsa.  
Article tercer. àmbit funcional  
Les normes d'aquest conveni afectaran totes les activitats de l'empresa Editorial Premsa Valenciana, SA, que tinguen relació amb l'elaboració, edició i impressió del diari Levante-EMV.  
Article quart. àmbit temporal  
Aquest conveni començarà a regir a partir del dia 1 de gener de 1995 qualsevol que siga la data de la publicació en el Butlletí Oficial de la Província.  
La durada d'aquest conveni serà fins al 31 de desembre.  
Article cinqué. Pròrroga  
En complir la data del venciment, en cas que no haja estat expressament denunciat per qualsevol de les parts amb, almenys, tres mesos de temps, aquest conveni es considerarà prorrogat per a 1996, i es pagarà en aquest any un plus conveni 95, la quantia del qual serà el 100% de l'IPC d'aqueix any sobre tots els conceptes salarials i extrasalarials que s'han rebut en l'any 1995. Els esmentats conceptes salarials i extrasalarials, per tant, quedarien invariables.  
I per als anys vinents s'ajustarà al que disposa l'apartat 2 de l'article 86 de l'Estatut dels Treballadors.  
CAPíTOL II  
Interpretació i normes supletòries  
Article sisé. Ordenança de treball aplicable  
Tot el personal sotmés a aquest conveni, qualsevol que siga la seua categoria i funcions, continuarà emmarcat com fins ara en l'Ordenança Laboral de Treball en Premsa de desembre de 1976, complementada amb les ulteriors disposicions legals sorgides o que pogueren sorgir durant la vigència d'aquest conveni i amb allò que h'hi ha pactat.  
Article seté. Comissió paritària  
Es crea una comissió paritària encarregada de la interpretació, arbitratge, conciliació i vigilància del compliment de les normes contingudes en el present coveni col·lectiu.  
Aquesta comissió serà formada per dos representants designats per la direcció de l'empresa i per tres representants elegits pel comité d'empresa. Cada representant tindrà un sol vot i els acords s'adoptaran per majoria dels assistents.  
Consultada la comissió paritària, el seu acord tindrà caràcter decisori, que haurà de reflectir-se en acta, si bé qualsevol de les parts podrà exercitar els drets de què es crega assistida davant la jurisdicció laboral, de conformitat amb les disposicions legals vigents.  
CAPíTOL III  
Organització del treball  
Article vuité. Principi general (organització treball)  
L'organització pràctica del treball i l'assignació de funcions és facultat de la direcció de l'empresa, la qual s'obliga a portar-la a efecte de tal manera que s'obtinguen les finalitats proposades amb la col·laboració del personal.  
El comité d'empresa tindrà atribuïdes funcions d'assessorament, orientació i proposta en els temes relacionats amb l'organització i racionalització. Tot canvi o modificació que per part de l'empresa es pretenga incloure, caldrà que siga comunicat al comité d'empresa amb 15 dies d'antelació, perquè aquest emeta el seu informe corresponent en els casos d'implantació o revisió de sistemes d'organització i control del treball, tot això sense perjudici de les normes legals que hi siguen d'aplicació.  
Article nové. Activitat  
Al personal adscrit al present conveni li correspon en la seua jornada diària laboral de sis hores la confecció del material assignat amb destinació al diari Levante-EMV.  
L'edició d'altres publicacions podrà ser pactada per grups de treballadors i l'empresa, de comú acord i amb intervenció del comité d'empresa.  
CAPíTOL IV  
Condicions econòmiques  
Article deu. Clàusula de revisió salarial  
Posat que el IPC corresponent a 1995 registra un increment superior al 4,5%, es produirà una revisió salarial en l'excés sobre l'indicada xifra, tan prompte com es constate oficialment aquesta circumstància.  
Aquest increment es pagarà amb efecte de l'1 de gener de 1995 i servirà per consegüent com a base de càlcul per a l'increment salarial de 1996, i per a dur-lo a terme es prendran com a referència els salaris utilitzats per a realitzar els augments pactats en aquest any.  
La revisió salarial es pagarà en una sola paga durant el primer trimestre de 1996.  
Article onze. Compensació i absorció  
8.1 Totes les condicions plantejades formen un tot orgànic indivisible, i a efecte de la seua aplicació pràctica han de ser considerades globalment.  
8.2 Operarà la compensació i absorció quan els salaris realment pagats en el seu conjunt i còmput anual siguen més favorables per a tots els treballadors que els fixats en l'ordre normatiu o convencional de referència.  
Article dotze  
Els treballadors que han estat rebent el «complement personal» seguiran rebent-lo d'ara en avant, sense que sobre aquest complement puga operar la compensació i absorció establerts en l'article 11 del present conveni col·lectiu.  
Article tretze. Remuneracions  
El personal inclòs en aquest conveni rebrà 12 pagues anuals més tres pagues extraordinàries de l'import d'una mensualitat cadascuna, amb exclusió del plus de jornada partida, corresponent als mesos de març, juliol i desembre, en la quantia fixada per a cada categoria professional. Aquestes tres pagues es rebran abans dels dies 15 de març, 17 de juliol i 24 de desembre.  
En el supòsit que es gaudisquen les vacacions abans de juny, l'empresa concedirà un avançament de fins a la totalitat d'una mensualitat.  
Article catorze. Beneficis  
L'empresa abonarà al personal en concepte de participació en beneficis, una paga en la forma estipulada per a aquest concepte en l'ordenança laboral, d'un 8% dels salaris reals percebuts durant l'any immediatament anterior. L'esmentada quantitat es prorratejarà en 15 mensualitats, i s'abonará conjuntament amb el salari mensual, aplicant-se com fins ara s'ha fet.  
Article quinze. Hores extraordinàries  
Les hores treballades que excedisquen de la jornada laboral ordinària, sense perjudici del que disposen l'article 28 i 29, dedicació especial, tindran el caràcter d'hores extraordinàries.  
Es procurarà que les hores extraordinàries que s'hagen de realitzar siguen distribuïdes per un torn rotatori entre les persones que voluntàriament vulguen realitzar-les. Si açò no fóra possible, es designaria les que hagen de fer els treballs corresponents, i s'establirien també torns rotatoris. Com a norma general es respectarà el que s'estableix en l'article 35 de l'Estatut dels Treballadors. Mensualment s'informarà de les hores realitzades per cada treballador al comité d'empresa.  
Article setze. Nocturnitat  
Es manté el plus de nocturnitat del 25% tal com estableix l'Estatut dels Treballadors.  
Article dèsset. Plus de jornada partida  
Només es pagarà el plus de jornada partida quan les necessitats del treball exigisquen que el temps de treball assignat amb caràcter fix es dividisca en dos períodes.  
L'import d'aquest plus es fixa en 13.151 pessetes mensuals. Acabat aquest tipus de jornada, no es rebrà aquest plus.  
Article dívuit. Menyscapte de diners  
El caixer rebrà una compensació econòmica de 5.845 pessetes mensuals, que tindrà la consideració de bestreta.  
Article dènou. ús de vehicle propi  
Els treballadors no podran ser obligats a utilitzar el seu vehicle per a qüestions de treball, i l'empresa haurà de fer-se càrrec de les despeses de desplaçament en el mitjà de transport que prèviament es pacte. En cas que el treballador, voluntàriament, utilitze l'automòbil propi per a qualsevol tipus de desplaçament urbà o interurbà per assumptes laborals, rebrà 33 pessetes per quilòmetre recorregut, en concepte de despeses de combustible i amortització, que hauran de ser-li pagades abans de transcorregut un mes des del viatge en qüestió.  
Article vint. Plus d'antiguitat  
El personal comprés en aquest conveni rebrà augments periòdics per anys de servei consistents en el pagament de triennis en la quantia de 5.114 pessetes.  
No es computarà a efecte d'antiguitat el temps d'excedència voluntària.  
Els augments periòdics per anys de servei començaran a meritar-se a partir del primer dia del mes en què es complisca cada trienni.  
Article vint-i-u. Plus de transport  
Els treballadors que siguen traslladats al centre de treball situat en el polígon industrial Fuente del Jarro de la localitat de Paterna, rebran 7.599 pessetes mensuals (durant 12 mesos a l'any) en concepte de plus de transport, en compensació de les despeses de transport.  
El que es preveu en l'article 19 (ús del vehicle propi) d'aquest conveni col·lectiu no és aplicable als supòsits de trasllat de centre de treball, sinó únicament a aquells en què un treballador a instàncies de l'empresa haja d'eixir del centre de treball per dur a terme gestions de qualsevol índole. Aquest article només afectarà la plantilla actual.  
Article vint-i-dos. Plus de mobilitat horària  
Ateses les característiques del treball en premsa, l'empresa podrà negociar individualment la disponibilitat d'horari laboral, de manera que l'empresa puga modificar l'horari de treball quan ho crega avinent.  
Aquestes condicions hauran de pactar-se per temps determinat, como a màxim per un any, renovable si és coincident la voluntat de les parts, i es concretarà en l'escaient contracte signat per ambdues. En tractar-se d'un pacte voluntari, les condicions del contracte estaran vigents en la data mateixa de la seua signatura, i podrà ser rescindit abans del terme pactat per simple preavís de qualsevol de les parts amb un mes d'antelació.  
Per tant, aquest plus de mobilitat horària, per un import de 13.151 pessetes mensuals, únicament i exclusivament es pagarà quan s'haurà pactat amb el treballador en la forma prevista en el paràgraf anterior.  
Article vint-i-tres. Acord econòmic  
Es pacta per a aquest conveni un augment salarial del 4% sobre tots els conceptes.  
CAPíTOL V  
Jornada i horari  
Article vint-i-quatre. Jornada de treball  
La jornada de treball per a tot el personal afectat per aquest conveni col·lectiu serà de sis hores diàries, de dilluns a dissabte.  
El personal amb jornada continuada tindrà dret a un descans retribuït de 20 minuts.  
Al treballador que no faça ús del citat descans, no se li computarà com a jornada extraordinària.  
Article vint-i-cinc. Jornada en diumenge (edició dilluns)  
Tots els treballadors que presten servei el diumenge, en jornada de sis hores, per tal de confeccionar l'edició de dilluns, rebran la quantitat de 17.469 pessetes i el dia de descans setmanal es traslladarà a un altre dia de la setmana, el qual serà fixat d'acord amb l'organització del treball.  
Article vint-i-sis. Horari de treball  
Es manté per a aquest conveni col·lectiu que la direcció de l'empresa, quan hi hagen provades raons tècniques, organitzatives o productives, d'acord o amb l'informe preceptiu previ del comité d'empresa i amb l'aprovació de l'autoritat laboral, podrà avançar o retardar el començament dels horaris establerts en dues hores com a màxim i per una sola vegada durant la vigència d'aquest conveni per a cada secció i/o torn, després de l'informe del comité d'empresa.  
Article vint-i-set. Canvi de torn de treball  
Abans de fer la convocatòria de qualsevol plaça es consultarà el personal de la mateixa categoria i especialitat, per si desitjàs canviar de torn. En el supòsit que hi haja diverses peticions es donarà preferència al més antic de la categoria, sempre que ho permeta l'organització del treball. En el cas del personal que estant en el torn de nit passe, a petició pròpia, al torn de dia, per motiu de l'organització del treball o plaça vacant, o de nova creació, l'interessat no rebrà el plus de nocturnitat. Si el trasllat és a requeriment de l'empresa, aquesta proposarà al personal de la mateixa categoria i especialitat canviar de torn, i donarà preferència al més antic en la categoria. En aquest supòsit, si té el plus de nocturnitat i la plaça fóra de dia, se li mantindrà el plus de nocturnitat.  
Article vint-i-vuit. Règim de redacció  
1. Per la singularitat del treball de redacció, s'assignarà a aquest personal tasca, entenent-se per aquesta el treball o conjunt de treballs que puga realitzar normalment un redactor per la jornada que li marca el present conveni, i podrà alternar-se tots els treballs propis de la seua competència professional. Després de finalitzada la tasca, està complida la jornada. L'establiment de tasques, seccions, torns, suplències, horaris base i, en general, l'organització pràctica del treball en la redacció, serà competència exclusiva del director, en coordinació amb les necessitats exigides per l'organització de l'empresa.  
2. Dedicació especial.  
Atesa la naturalesa de la professió periodística, l'empresa i el personal de redacció podran negociar individualment l'augment de la jornada i la disponibilitat a qualsevol hora del dia per cobrir necessitats informatives.  
Aquestes condicions caldrà que es pacten per temps determinat, com a màxim, per un any, renovable si és coincident la voluntat de les parts, i es concretarà en el corresponent contracte signat per ambdues. En tractar-se d'un pacte voluntari, les condicions del contracte començaran a vigir en la data mateixa de la signatura, i podrà ser rescindit abans del terme per simple preavís de qualsevol de les parts amb un mes d'antelació.  
Per dedicació especial, es pagarà un mínim de 365.302 pessetes brutes anuals.  
Article vint-i-nou. Dedicació especial administració  
Per les peculiaritats del treball en premsa, l'empresa i el personal d'administració podrà negociar individualment l'augment de la jornada laboral i la disponibilitat a qualsevol hora del dia per cobrir necessitats administratives.  
Aquestes condicions hauran de pactar-se per temps determinat, com a màxim per un any, renovable si és coincident la voluntat de les parts, i es concretarà en l'escaient contracte signat per ambdues. En tractar-se d'un pacte voluntari, les condicions del contracte vigiran en la data mateixa de la signatura, i podrà ser rescindit abans del terme pactat per simple preavís de qualsevol de les parts amb un mes d'antelació.  
Per dedicació especial es pagarà un mínim de 365.302 pessetes brutes anuals.  
CAPíTOL VI  
Vacances, llicències i excedències  
Article trenta. Permisos  
El treballador, amb la justificació o avís previ, podrà absentar-se del treball amb dret a remuneració, per alguns dels motius i pel temps següent:  
a) 15 dies naturals en cas de matrimoni.  
b) Tres dies en els casos de naixement d'un fill.  
c) Dos dies en el cas de malaltia greu o mort de parents fins a segon grau de consanguinitat o afinitat. Quan aquest motiu el treballador necessite fer un desplaçament a l'efecte, el termini serà de 5 dies.  
d) Un dia per trasllat del domicili habitual.  
e) Pel temps indispensable per al compliment d'un deure inexcusable de caràcter públic i personal. Quan conste en una norma legal o convencional un període determinat, s'ajustarà a allò que aquest dispose pel que fa a la durada de l'absència i a la seua compensació econòmica.  
Quan el compliment del deure abans esmentat supose la impossibilitat de la prestació del treball degut, en més del 20% de les hores laborals en un període de tres mesos, podrà l'empresa fer passar el treballador afectat a la situació d'excedència regulada en l'apartat 1 de l'article 46 de l'Estatut dels Treballadors; en el supòsit que el treballador, per compliment del deure o execució del càrrec, reba alguna remuneració, es descomptarà l'import d'aquesta del salari a què tingués dret en l'empresa.   
f) Per a realitzar funcions sindicals o de representació del personal en els termes establerts legalment o convencionalment.  
g) L'empresa concedirà el permís necessari (si coincideix el se torn de treball) perquè qualsevol treballador puga absentar-se del seu lloc i assistir a la consulta del seu metge particular, ginecòleg, odontòleg, etc. Perquè aquest permís siga retribuït, el treballador haurà de presentar el corresponent justificant al cap de personal.  
h) Quatre dies per a tràmits de divorci.  
D'altra banda, l'empresa, atenent les necessitats de treball, podrà concedir als treballadors que ho sol·liciten un permís no retribuït d'un màxim d'una setmana de durada, per atendre assumptes propis.  
Els permisos per a concórrer a exàmens s'ajustaran a allò establert en l'article 23 de l'Estatut dels Treballadors.  
Article trenta-u. Excedències  
1. El treballador amb, si més no, una antiguitat en l'empresa d'un any té dret que se li reconega la possibilitat de situar-se en excedència voluntària per un termini no menor d'un any i no major de cinc. Aquest dret només podrà ser exercit altra vegada pel mateix treballador si han transcorregut quatre anys des del final de l'anterior excedència.  
2. Els treballadors tindran dret a un període d'excedència, no superior a tres anys, per tenir cura de cada fill, a comptar des de la data del naixement d'aquest. Els successius fills donaran dret a un nou període d'excedència, que, si s'escau, posarà fi al que s'estigués gaudint. Quan el pare i la mare treballen, només un d'ells podrà exercir aquest dret.  
3. Així mateix, podran sol·licitar llur pas a la situació d'excedència en l'empresa els treballadors que exercisquen funcions sindicals d'àmbit provincial o superior, mentre dure l'exercici de llur càrrec representatitu, amb dret a reserva del lloc de treball i al còmput d'antiguitat i haurà d'incorporar-se al seu lloc de treball dins del mes següent a la data de cessament.  
4. El treballador excedentari conserva només un dret preferent al reingrés en les vacants, d'igual o similar categoria a la seua, que hi haguera o es produïren en l'empresa.  
5. La petició d'excedència haurà de formular-se amb 30 dies naturals de temps, almenys, i en igual termini abans de finalitzar aquella, la de reingrés. L'incompliment del termini establert per a la petició de reingrés generarà la pèrdua de tots els drets de l'excedent.  
Article trenta-dos. Vacances  
1. Tot el personal sotmés a aquest conveni gaudirà d'unes vacances anuals retribuïdes de 31 dies naturals ininterromputs.  
El primer any natural de col·locació nómes donarà al treballador a gaudir de vacacions proporcionalment al temps de prestació de serveis durant aquest.  
2. L'empresa queda facultada per fixar els torns de vacacions, preferentment durant el període de juny a setembre, ambdós inclusivament, de cada any, i les atorgarà d'acord amb les necessitats del servei, procurant complaure el personal quant l'època del seu gaudi. Els treballadors que les gaudisquen fora de l'indicat període, per necessitats de l'empresa, tindran dret a una borsa de vacacions de 27.059 pessetes o cinc dies més de vacacions.  
3. No podran compensar-se en metàl·lic, en tot o en part, les vacacions anuals.  
4. Durant el primer trimestre de cada any, els caps de cada secció confeccionaran, conjuntament amb els treballadors afectats, el calendari de vacances, el qual es presentarà al cap de personal. Els calendaris de vacances s'aprovaran i seran definitius quan siguen aprovats per mutu acord entre el comité d'empresa i el cap de personal.  
5. Quan ambdós cònjuges treballen en l'empresa, tindran preferència per gaudir llurs vacances simultàniament.  
6. La incapacitat laboral transitòria sobrevinguda durant el gaudi de ls vacances, sempre que estiga justificada pel corresponent comunicat de baixa, interromp el gaudi d'aquestes. Els dies d'interrupció podran ser presos a continuació o en altres dates que permeten les necessitats del servei, sempre de comú acord amb l'empresa.  
7. La incapacitat laboral transitòria en el transcurs de l'any no donarà lloc a descomptes en el període de vacacions.  
8. Quan existisca un règim de torns de vacances, els treballadors amb fills en edat escolar tindran preferència en què aquestes coincidisquen amb els períodes oficials de vacances escolars.  
Article trenta-tres. Festius  
Per les especials característiques del treball periodístic, els treballadors es comprometen a prestar també llurs serveis els 14 dies assenyalats per la legislació com a festes abonables. En compensació, els treballadors disposaran de 18 dies laborables. Aquests dies podran acumular-se a les vacacions anuals en tot o en part, de mutu acord i sempre que ho permeta l'organització del treball.  
Per a la concessió dels esmentats dies el treballador haurà de sol·licitar-ho per escrit, amb un temps mínim de 72 hores, i l'empresa haurà de contestar-li per escrit i en el termini de 48 hores.  
Article trenta-quatre. Servei militar o civil  
Tots els treballadors que s'incorporen a files, tindran reservats llurs llocs de treball durant el període que incloga el servei militar o civil reglamentari i dos mesos més, i se'ls computarà aquest temps a efecte d'antiguitat.  
Els que es troben en aquesta situació i tinguen una antiguitat mínima d'un any en l'empresa, tindran dret a percebre una gratificació mensual equivalent al 75% del salari base fixat per la vigent Ordenança de Treball en Premsa.  
Els que en reunir iguals requisits tinguen reconegut en la cartilla de la seguretat social la seua esposa, fills o pares, a llur càrrec, percebran una gratificació equivalent al total del salari base fixat per a llur categoria en l'esmentada Ordenança de Treball en Premsa.  
Si el treballador fix no s'incorpora al seu lloc en el termini de dos mesos indicat en el paràgraf primer d'aquest article, causarà baixa en l'empresa.  
Article trenta-cinc. Personal en circumstàncies especials  
El treballador que, per raons de guarda legal, tinga a la seua cura directa algun menor de sis anys o algun minusvàlid físic o psíquic, i sempre que no exercisca cap altra activitat retribuïda, tindrà dret a una reducció de la jornada de treball de, si més no, un terç i un màxim de la meitat de la seua duració, amb la disminució proporcional del salari corresponent. Aquest dret només podrà ser exercit per un dels cònjuges.  
Igualment, al personal amb fills minusvàlids físics o psíquics, l'empresa li facilitarà permisos pagadors quan els esmentats treballadors vulguen assistir a cursets d'orientació pedagògica per a l'educació dels seus fills, sempre que aquests cursets coincidisquen amb la jornada laboral, i hauran de sol·licitar-ho a l'empresa amb el temps suficient.  
Article trenta-sis. Maternitat  
S'hi seguirà el que disposa la Llei 3/1989, de 3 de març, llevat de les millores introduïdes en aquest conveni.  
CAPíTOL VII  
Període de prova, ascensos,  
provisió de vacants i escalafons  
Article trenta-set  
En el supòsit d'ascens de categoria professional, si el treballador estava rebent un sou superior al reflectit en el quadre salarial per a la categoria que tingués abans de l'ascens, se li aplicarà, en lloc de l'augment establert en el quadre salarial, el percentatge que hi haja en el quadre entre les dues categories al seu salari total, sempre que el salari que marque el quadre salarial per a la nova categoria siga inferior a l'augment salarial que resulte d'aplicar el percentatge assenyalat.  
Article trenta-vuit. Ascens personal administratiu  
A la categoria d'oficial segona ascendiran automàticament els auxiliars administratius en complir els tres anys en la categoria d'auxiliar.  
Article trenta-nou. Període de prova  
Podrà concertar-se per escrit un període de prova, que en cap cas podrà excedir de quatre mesos per als tècnics titulats, ni dos mesos per als altres treballadors, llevat dels no qualificats, i en aquest cas la duració màxima serà de 15 dies laborables.  
Durant el període de prova el treballador tindrà els drets i obligacions corresponents a la categoria professional i al lloc de treball que ocupe, com si fóra de plantilla, tret dels derivats de la relació laboral, que podrà produir-se a instància de qualsevol de les parts durant el seu transcurs.  
Transcorregut el període de prova sense que s'haja produït el desistiment, el contracte produirà plens efectes, i es computarà el temps dels serveis prestats en l'antiguitat del treballador en l'empresa.  
La situació d'incapacitat laboral transitòria que afecte el treballador durant el període de prova interromp el còmput d'aquest, sempre que es produïsca acord entre ambdues parts.  
Article quaranta. Vacants  
L'empresa anunciarà les vacants que s'han de cobrir en els centres de treball en què la vacant es produïsca, i detallarà:  
- Nombre i categoria dels llocs que s'han de cobrir.  
- Característiques del lloc.  
- Requisits.  
- Condicions de treball.  
- Data d'examen, si n'hi ha.  
- Termini de sol·licitud de la vacant.  
- Data, lloc i horari del curset de formació, si n'hi ha, com també la data d'inscripció en aquest.  
Té preferència per a ocupar la vacant anunciada el personal de la plantilla de l'empresa i, dintre d'aquest, el de la mateixa categoria que la del lloc que s'haja d'ocupar, sempre que, al parer de l'empresa, reunisca els requisits exigits per a ocupar-lo. L'empresa designarà la persona que per mitjà de les proves o exàmens crega més avinent.  
Un representant del comité d'empresa assistirà a la realització de les proves a què fa referència aquest article, sempre que hi tinguen lloc, i participarà en la classificació d'aquestes. En tot cas, es designarà un tribunal compost per un representant de l'empresa, un representant del comité d'empresa i un especialista en el lloc que s'ha d'ocupar pertanyent a la plantilla d'aquesta.  
L'empresa no discriminarà les sol·licituds de persones minusvàlides que reunisquen les característiques del lloc que s'ha d'ocupar.  
Allò previst en aquest article no s'aplicarà a les vacants corresponents a llocs de les redaccions i als càrrecs de confiança en la resta de les seccions.  
Article quaranta-u. Escalafons  
En el mes de març de cada any, es publicarà l'escalafó del personal, expressiu de les situacions al 31 de desembre anterior, simultàniament es farà conéixer les vacants, si n'hi hagués.  
CAPíTOL VIII  
Treballs de diferent categoria  
Article quaranta-dos. Treballs de diferent categoria  
El treballador que realitze funcions de categoria superior a les que corresponen a la categoria professional que tingués reconeguda, per un període superior a sis mesos durant un any o vuit durant dos anys, pot reclamar davant la direcció de l'empresa la classificació professional escaient.  
Contra la negativa de l'empresa i amb l'informe previ del comité d'empresa pot reclamar davant la jurisdicció competent.  
Quan exercite funcions de categoria superior, però no pertoque legalment o convencionalment l'ascens, el treballador tindrà dret a la diferència retributiva entre la categoria assignada i la funció que efectivament realitze.  
Si per necessitats peremptòries o imprevisibles de l'activitat productiva l'empresari necessita destinar un treballador a tasques corresponents a categoria inferior a la seua, només podrà fer-ho pel temps imprescindible, i se li mantindrà la retribució i resta dels drets derivats de la seua categoria professional, i ho comunicarà als representants dels treballadors.  
CAPíTOL IX  
Seguretat i higiene  
Article quaranta-tres. Roba de treball  
El personal operari, fotògraf, processadors o de fotomecànica, com també el personal de tallers que transiten aquestes seccions, rebrà dues bates de treball a l'any, una en la primera quinzena de maig i l'altra en la primera quinzena de setembre.  
El personal de rotativa, tallers, necànics magatzems, servei de manteniment, rebrà dues mudes de treball a l'any, consistents en pantalons i jaqueteta o camisa.  
Article quarata-quatre. Seguretat i higiene en el treball  
Els treballadors i la direcció de l'empresa reconeixen la gran importància i atenció preferent que té la seguretat i higiene en el treball, i recorden que han de tenir primacia en l'actuació quotidiana les accions encaminades a protegir el treballador contra els riscos que pugen derivar-se en l'execució de llurs treballs, com també les tendents a crear i fomentar en tots els components de l'empresa l'esperit de seguretat.  
- Comissió de seguretat i higiene. Aquesta comissió del comité d'empresa que siga designada té com a objecte fonamental fer arribar als treballadors les mesures adoptades per tal de millorar la seguretat, i també ser portadora de les inquietuds d'aquests com a autèntics col·laboradors de seguretat. Les funcions de la comissió de seguretat són:  
a) Promoure l'observança de les disposicions vigents per tal de prevenir els riscos professionals.  
b) Informar sobre el contingut de les normes de seguretat i higiene en l'empresa.  
c) Realitzar visites, tant als llocs de treball com als serveis i dependències establerts per als treballadors de l'empresa, a fi de conéixer les condicions relatives a l'ordre, neteja, ambient, instal·lacions, màquines, ferramentes i processos laborals, i constatar els riscos que puguen afectar la vida o salut dels treballadors.  
d) Informar dels defectes i perills que advertisquen a la direcció de l'empresa, a la qual proposarà, si s'escau, l'adopció de mesures preventives necessàries i qualssevol que crega avinent.  
e) Interessar la pràctica de reconeixements mèdics als treballadors de l'empresa, segons allò acordat en les disposicions vigents.  
f) Vetlar per l'eficaç organització de la lluita contra incendis dins l'empresa.  
g) Conéixer les investigacions realitzades pels tècnics de l'empresa sobre accidents de treball i malalties professionals que s'hi produïsquen.  
h) Investigar les causes dels accidents i de les malalties professionals produïdes en l'empresa, per tal d'evitar els uns i els altres, i en els casos greus i especials, practicar les informacions adients, els resultats de les quals comunicarà al director de l'empresa, al comité i a la inspecció provincial de treball.  
i) Tenir cura perquè tots els treballadors reben una informació adequada en matèria de seguretat i higiene, i fomentar la col·laboració d'aquests en la pràctica i observança de les mesures preventives dels accidents de treball i malalties professionals.  
j) Estudiar i proposar a la direcció de l'empresa totes les mesures que calguen per a obtenir i assolir unes bones condicions de seguretat i higiene, que redunden en una deguda protecció de la vida i integritat física dels treballadors.  
k) Cooperar en la realització i desenvolupament de programes i campanyes de seguretat i higiene del treball en l'empresa.  
l) Promoure l'ensenyança, divulgació i propaganda de la seguretat i higiene mitjançant cursets i conferències al personal de l'empresa.  
1. Treball en videoterminals  
a) Totes les persones que treballen en videoterminals passaran una revisió anual oftalmològica, a més del reconeixement general que es realitza.  
b) Tots els videoterminals estaran proveïts de filtres protectors com a mesura bàsica de seguretat. Contràriament, un treballador, amb la comunicació prèvia al seu cap immediat, podrà negar-se a la realització del seu treball.  
c) Cap treballador podrà ser obligat a romandre davant els videoterminals més temps de l'establert en la seua jornada laboral, o siga, sis hores.  
CAPíTOL X  
Beneficis i serveis socials  
Article quaranta-cinc. Plus de malaltia  
Els treballadors en situació d'incapacitat laboral transitòria derivada de malaltia comú o accident rebran el 100% de llur salari real i pagues extres, llevat de substitució, sempre que presente en termini legal la corresponent baixa mèdica. El comité d'empresa i l'empresa vetlaran per l'autenticitat de la causa de la baixa, amb l'emissió d'emissió d'informe respecte d'això; sempre que aquest siga negatiu s'aplicarà la legislació vigent.  
Article quaranta-sis. Ajudes a l'estudi  
L'empresa destinarà una quantitat anual de 673.369 pessetes, com a ajuda a l'estudi per als treballadors de la seua plantilla i per als fills, si queda excedent, sempre que ho sol·liciten i justifiquen.  
La distribució de l'esmentada quantitat la portarà a efecte una comissió nomenada pel comité d'empresa, on estarà present a més un membre de l'empresa.  
Article quaranta-set. Fons d'acció social  
L'empresa destinarà anualment la quantitat de 269.348 pessetes per a activitats culturals i recreatives, al servei de tot el personal.  
Article quaranta-vuit. Economat  
L'empresa destinarà anualment la quantitat de 235.679 pessetes perquè el personal de la plantilla que ho desitge puga pagar les quotes de socis que actualment es mantenen amb Nusico.  
Article quaranta-nou. Préstecs a llarg termini  
L'empresa concedirà, amb la justificació prèvia suficient i sempre que la tresoreria de l'empresa ho permeta, préstecs individuals per una suma de fins a dos mensualitats brutes, que seran deduïts dels havers del sol·licitant en el termini de 12 mesos a partir de la concessió.  
Per gaudir d'aquest dret, el treballador haurà de tenir com a mínim un any de permanència en l'empresa.  
Fins a la total deducció de cada préstec concedit, no podrà el treballador sol·licitar-ne un altre.  
En cas que qualsevol sol·licitud és denegada per l'empresa, el treballador podrà sol·licitar la intervenció del comité d'empresa perquè aquest intervinga davant la direcció per a l'aclariment i explicació del cas.  
Article cinquanta. Ajudes per a fills minusvàlids  
L'empresa concedirà una ajuda als treballadors que tinguen fills minusvàlids, d'igual quantia a la que perceben de l'Institut Nacional de la Seguretat Social.  
Article cinquanta-u. Detenció governativa  
Quan el treballador siga detingut en l'exercici de la seua professió i per aquest motiu, l'empresa es compromet a seguir pagant-li el total dels salaris i meritacions extraordinaris durant el termini de la seua detenció fins al moment de la seua incorporació al seu lloc de treball, i a proporcionar-li els serveis jurídics necessaris per a la seua defensa, com també les fiances corresponents, sempre que es complisquen les instruccions del director de la publicació.  
Article cinquanta-dos. Assegurança col·lectiva de vida  
L'empresa subscriurà, a favor de tots els treballadors, una assegurança de vida que garantirà:  
a) Mort per causa natural: 1.500.000 pessetes.  
b) Mort per causa accidental: tres milions de pessetes.  
c) Mort per accident de circulació: tres milions de pessetes.  
d) Per invalidesa absoluta i permanent: 1.500.000 pessetes.  
CAPíTOL XI  
Comité d'empresa i seccions sindicals  
Article cinquanta-tres. Drets del comité d'empresa  
L'empresa reconeix al comité d'empresa les competències següents:  
1. Rebre informació, que li serà facilitada trimestralment, almenys, sobre l'evolució general del sector econòmic al qual pertany l'empresa, sobre la situació de la producció i vendes de l'entitat, sobre el seu programa de producció i evolució probable de l'ocupació de l'empresa.  
2. Conéixer el balanç, el compte de resultats, la memòria, i, en cas que l'empresa revestisca la forma de societat per accions, dels altres documents que es donen a conéixer als socis, i en les mateixes condicions que aquests.  
3. Emetre un informe, amb caràcter previ a l'execució per part de l'empresari, de les decisions adoptades per aquest sobre les qüestions següents:  
a) Reestructuració de plantilla i cessaments totals o parcials, definitius o temporals de plantilla.  
b) Reduccions de jornada, com també trasllat total o parcial de les instal·lacions.  
c) Plans de formació professional de l'empresa.  
d) Implantació o revisió de sistemes d'organització i control de treball.  
e) Estudi de temps, establiment de sistemes de primes o incentius i valoració de llocs de treball.  
4. Emetre un informe quan la fusió, absorció o modificació de l'estatus jurídic de l'empresa supose qualsevol incidència que afecte el volum d'ocupació.  
5. Conéixer els models de contracte de treball escrit que s'utilitze en l'empresa, com també els documents relatius a la terminació de la relació laboral.  
6. Ser informat de totes les sancions imposades per faltes molt greus.  
7. Conéixer, trimestralment, com a mínim, les estadístiques sobre l'índex d'absentisme i les seues causes, els accidents de treball i malalties professionals i les seues conseqüències, els índexs de sinistralitat, els estudis periòdics o especials del medi ambient laboral i els mecanismes de prevenció que s'utilitzen.  
8. Exercir una tasca:  
a) De vigilància en el compliment de les normes vigents en matèria laboral, de seguretat social i ocupació, com també del respecte dels pactes, condicions i usos d'empresa en vigor, formulant, si s'escau, les accions legals avinents davant l'empresari i els organismes o tribunals competents.  
b) De vigilància i control de les condicions de seguretat i higiene en el desenvolupament del treball de l'empresa, amb les particularitats previstes en aquest ordre pre l'article 44 del vigent conveni i l'article 19 de l'Estatut dels Treballadors.  
9. Participar, com es determine per conveni col·lectiu, en la gestió d'obres socials establertes en l'empresa, en benefici dels treballadors o de llurs familiars.  
10. Col·laborar amb la direcció de l'empresa per a aconseguir el manteniment i l'increment de la productivitat, d'acord amb allò pactat en aquest conveni col·lectiu.  
11. Informar als seus representants en tots els temes i qüestions assenyalats en els punts anteriors, de tot allò que directament o indirectament tinguen o puguen tenir de repercussió en les relacions laborals.  
12. Els informes que ha d'emetre el comité d'acord amb les competències reconegudes en els apartats anteriors, cal elaborar-los en el termini de 15 dies.  
13. Es reconeix al comité d'empresa capacitat, com a òrgan col·legiat, per a exercir accions administratives o judicials en tot allò relatiu a l'àmbit dels seus components, per decisió majoritària dels seus membres.  
14. Els membres del comité d'empresa, i aquest en el seu conjunt, observaran sigil professional en tot allò referent als apartats 1, 2, 3 i 4 del present article, i en especial en totes les matèries sobre les quals la direcció assenyala expressament el caràcter reservat. En tot cas, cap document entregat per l'empresa al comité, podrà ser utilitzat fora de l'estricte àmbit d'aquella i per a distints fins dels que motivaren la seua entrega.  
15. La quitança s'entregarà en presència d'un membre del comité, si així ho desitja l'interessat.  
Article cinquanta-quatre. Drets sindicals  
L'empresa respectarà el dret de tots els treballadors a sindicar-se lliurement. Aquesta empresa reconeix els sindicats com a elements d'interés per al degut tractament de les relacions amb els seus treballadors.  
Sense ultrapassar el màxim legal, podran ser consumides les hores retribuïdes de què disposen els membres del comité, a fi de preveure l'assistència dels membres a cursos de formació organitzats pel seu sindicat, instituts de formació i altres entitats.  
Els treballadors afiliats a un sindicat podran en l'àmbit de l'empresa:  
a) Constituir seccions sindicals, d'acord amb la legislació vigent.  
b) Realitzar reunions, amb la notificació prèvia a l'empresari, recaptar quotes i distribuir informació sindical, fora de les hores de treball i sense pertorbar l'activitat normal de l'empresa.  
c) Rebre la informació que li remeta el seu sindicat.  
d) Per tal de facilitar la difusió dels avisos que pugen interessar als afiliats al sindicat i als treballadors en general, podran utilitzar els taulers d'anunci, els quals hauran de situar-se al centre de treball en el lloc on es garantisca un adequat accés a aquest dels treballadors.  
Article cinquanta-cinc. Garanties  
Els membres del comité d'empresa, com a representants legals dels treballadors, tindran les garanties següents:  
a) Obertura d'expedient contradictori en el supòsit de sancions per faltes greus o molt greus, on seran escoltats a part de l'interessat, el comité d'empresa.  
b) Prioritat de permanència en l'empresa respecte dels altres treballadors, en els supòsits de suspensió o extinció per causes tecnològiques o econòmiques.  
c) No ser acomiadat ni sancionat durant l'exercici de les seus funcions, ni dins l'any següent a l'expiració del seu mandat, llevat que aquesta es produïsca per revocació o dimissió, sempre que el comiat o sanció es base en l'acció del treballador en l'exercici de la seua representació, sense perjudici, per tant, d'allò establert en l'article 54 de l'Estatut dels Treballadors. Així mateix, no podrà ser discriminat en la seua promoció econòmica o professional per raó, precisament, de l'execució de la seua representació.  
d) Expressar, col·legiadament, amb llibertat, les seues opinions en les matèries concernents a l'esfera de la seua representació, i podrà publicar i distribuir, sense pertorbar el normal desenvolupament del treball, les publicacions d'interés laboral o social, comunicant-ho a l'empresa.  
e) Disposar d'un crèdit d'hores mensuals retribuïdes, cadascun dels membres del comité d'empresa, per a l'exercici de les seues funcions de representació, d'acord amb l'Estatut dels Treballadors, consistent en 20 hores.  
Per a aquest conveni es pacta l'acumulació d'hores dels distints membres del comité d'empresa, sense ultrapassar el màxim total, i podran quedar rellevats del treball sense perjudici de la seua remuneració.  
Els treballadors elegits per a l'exercici d'un càrrec públic electiu dels sindicats legalment constituït, a partir de l'àmbit provincial, podran sol·licitar el seu pas a la situació d'excedència amb dret a reserva del lloc pel temps que dure el mandat.  
El treballador haurà de reincorporar-se en el termini màxim de 30 dies naturals a partir de la cessació en el servei, càrrec o funció.  
Article cinquanta-sis. Locals i taulers d'anuncis  
Es posarà a disposició del comité d'empresa i sindicats un local escaient, on podran desplegar les activitats i comunicar-se amb els treballadors, com també el mobiliari i materials d'oficina (com ara taula, cadires, armari, màquina d'escriure, folis i bolígrafs), necessari per a desenvolupar la seua faena, i diversos taulers d'anuncis.  
Les possibles discrepàncies seran resoltes per l'autoritat laboral, amb l'informe previ de la inspecció de treball.  
CAPíTOL XII  
Assemblea de treballadors  
Article cinquanta-set. Assemblea de treballadors  
A. Atés l'article 4 de l'Estatut dels Treballadors, els treballadors d'una mateixa empresa tenen dret a reunir-se en assemblea.  
L'assemblea podrà ser convocada pel comité d'empresa o per un nombre de treballadors no inferior al 33% de la plantilla. L'assemblea serà presidida, en tot cas, pel comité d'empresa, el qual serà responsable del normal desenvolupament d'aquesta, com també de la presència en l'assemblea de persones no pertanyents a l'empresa. Només s'hi podrà tractar d'assumptes que figuren prèviament inclosos en l'ordre del dia. La presidència comunicarà a l'empresari la convocatòria i els noms de les persones pertanyents a l'empresa que vagen a assistir al l'assemblea, i acordarà amb aquest les mesures adients per a evitar perjudici en l'activitat normal de l'empresa.  
B. Quan per treballar-se per torn, per insuficiència dels locals o per qualsevol altra circumstància no puga reunir-se simultàniament tota la plantilla sense perjudici o alteració en el normal desenrotllament de la producció, les diverses reunions parcials que hagen de fer-se es consideraran com a una sola i datades en el dia de la primera.  
1. Convocatòria  
La convocatòria, amb expressió de l'ordre del dia proposat pels convocats, s'haurà de comunicar a l'empresari amb 48 hores d'antelació, com a mínim, i aquest haurà d'acusar-ne la recepció.  
2. Votacions  
Quan se sotmeta per part dels convocants l'adopció d'acords que afecten el conjunt dels treballadors, es requerirà per a la validesa d'aquells acords el vot favorable personal, lliure, directe i secret, inclòs el vot per correu, de la meitat més un dels treballadors de l'empresa o centre de treball.  
3. Lloc de reunió.  
3.1 El lloc de reunió serà el centre de treball, si les condicions d'aquest ho permeten, i aquesta tindrà lloc fora de les hores de treball, tret d'acord amb l'empresari.  
3.2 L'empresari haurà de facilitar el centre de treball per a la realització de l'assemblea, llevat dels casos següents:  
a) Si no es compleixen les disposicions d'aquesta llei.  
b) Si han transcorregut menys de dos mesos des de l'última reunió realitzada.  
c) Si encara no s'han rescabalat o consolidat el rescabalament pels danys produïts en alteracions ocorregudes en alguna reunió anterior.  
d) Tancament legal de l'empresa.  
Les reunions informatives sobre convenis col·lectius que els siguen d'aplicació no estaran afectades per l'apartat b).  
CAPíTOL X  
Canvis tecnològics  
Article cinquanta-vuit. Canvis tecnològics  
Davant la implantació de noves tecnologies i si es produeixen excedents de plantilla, l'empresa, sobre la base de l'esperit de readaptació, facilitarà als treballadors afectats una recol·locació en altres seccions del periòdic en la mesura en què siga possible.  
Igualment, l'empresa, per mitjà dels cursets de formació professional corresponents, fomentarà l'adequació dels seus treballadors per ocupar un nou lloc de treball.  
Atés que el criteri de l'empresa és la readaptació del seus treballadors, l'empresa preveurà, també, que les futures places de treball que es crearan en l'administració i en la redacció (en aquesta última secció només fins a redactor), puguen ser ocupades pel personal excedent.  
Els excedents passaran a integrar un borsa de treball l'objectiu de la qual serà cobrir totes les places que es crearan en un futur, sempre que acrediten condicions professionals per ocupar-les satisfactòriament a parer de l'empresa.  
Com a complement al que s'ha expressat abans, el personal afectat per la implantació de les noves tecnologies podrà acollir-se a un sistema de baixes incentivades, consistents en la percepció de dos terços del salari anual brut que ha estat percebent. Caldrà que hi haja una sol·licitud a aquest efecte.  
Taula salarial  
 Salari base Plus art. 48 Plus conveni  
Categoria mes E. prof. per. mes  
 Redacció  
Subdirector 33.000 7.210 580.344  
Redactor cap 28.960 7.280 238.293  
Red. cap secció 25.704 7.120 221.605  
Redactor 21.500 7.283 049.541  
Ajudants prefer. 16.600 - 113.182  
Ajudants 14.400 - 111.354  
Auxiliar 12.400 - 50.300  
 Administració  
Cap secció 30.268 422.936  
Cap negociat 30.551 856.281  
Oficial primera 32.958 731.998  
Oficial segona 65.983 596.308  
Auxiliar 12.400 78.467  
 Serveis auxiliars i subalterns  
Magatzemer 12.400 84.426  
Telefonista 12.400 83.263  
Conserge 12.400 84.473  
Vigilant 11.400 74.294  
 Salari base Plus conveni  
 diari diari  
 Tallers  
Cap talleres 725 4.270  
Cap secció 650 2.692  
Cap equip 560 2.586  
Corrector 538 2.535  
Cantor de proves 455 2.472  
Oficial primera 510 2.531  
Oficial segona 455 2.472  
Oficial tercera 415 2.320  
Cap vendes 510 2.531  
València, 7 de juny de 1995